Nuwe Stories-onderhoud: Janice Keogh - Bibi Slippers | LitNet
Bibi Slippers, Janice Keogh2012-09-13
Een van die hofsake wat ek gedek het, het my 'n idee vir kortverhaal gegee en ek het sommer daar oor 'n koppie Wimpy-koffie daaraan begin skryf. Toe ek die advertensie vir die kortverhaalkompetisie in die koerant sien, het ek die storie afgerond, dit vir 'n paar eerlike kollegas gegee om te lees en met ingehoue asem my handewerk Kaapstad toe gepos.
Ek bewonder die Duitse skrywer Bernhard Schlink se skryfstyl en geniet Deon Meyer se romans oor die kleurvolle karakters en die manier waarop hy spanning in 'n verhaal skep. Ek geniet die kort stories in Weg! baie, veral Toast Coetzer s'n. Ek is ook baie lief vir digkuns, en Danie Marais, Antjie Krog en die Amerikaner Rod McKuen s'n is van my gunstelinge.